ਅਪਰਨਾ ਦੱਤਾ ਗੁਪਤਾ
ਪ੍ਰੋ. ਅਪਰਨਾ ਦੱਤਾ ਗੁਪਤਾ ਹੈਦਰਾਬਾਦ ਯੂਨੀਵਰਸਿਟੀ ਦੇ ਜੀਵ-ਵਿਗਿਆਨ ਅਤੇ ਜੀਵਨ-ਵਿਗਿਆਨ ਵਿਭਾਗ ਵਿੱਚ ਪ੍ਰੋਫੈਸਰ ਹੈ। 11 ਮਈ 1953 ਨੂੰ ਜਨਮੀ ਅਪਰਨਾ ਦੱਤਾ ਗੁਪਤਾ ਨੇ ਬਨਾਰਸ ਹਿੰਦੂ ਯੂਨੀਵਰਸਿਟੀ ਤੋਂ ਬੈਚਲਰ, ਮਾਸਟਰ ਅਤੇ ਡਾਕਟਰੇਟ ਦੀ ਡਿਗਰੀ ਪ੍ਰਾਪਤ ਕੀਤੀ। ਉਸ ਨੇ ਵੱਡੀ ਗਿਣਤੀ ਵਿੱਚ ਪੋਸਟ ਗ੍ਰੈਜੂਏਟ ਵਿਦਿਆਰਥੀਆਂ ਨੂੰ ਸਿਖਲਾਈ ਦਿੱਤੀ ਹੈ ਅਤੇ 25 ਤੋਂ ਵੱਧ ਪੀਐਚਡੀ ਵਿਦਿਆਰਥੀਆਂ ਨੂੰ ਸਲਾਹ ਦਿੱਤੀ ਹੈ। ਉਹ ਫੁਲਬ੍ਰਾਈਟ ਸਕਾਲਰ (1984-1985), ਇੰਡੋ-ਜਰਮਨ ਐਕਸਚੇਂਜ ਪ੍ਰੋਗਰਾਮ ਫੈਲੋ (1991), INSA-ਚੈੱਕ ਅਕੈਡਮੀ ਐਕਸਚੇਂਜ ਫੈਲੋ (2000), DST-DAAD ਪਰਸਨਲ ਐਕਸਚੇਂਜ ਫੈਲੋ (1999-2003), INSA-DFG ਇੰਟਰਨੈਸ਼ਨਲ ਐਕਸਚੇਂਜ ਫੈਲੋ (2008) ਅਤੇ INSA-JSPS ਦੁਵੱਲੀ ਐਕਸਚੇਂਜ ਫੈਲੋ (2012) ਸੀ।। ਉਹ ਇੰਡੀਅਨ ਨੈਸ਼ਨਲ ਸਾਇੰਸ ਅਕੈਡਮੀ (FNA), ਇੰਡੀਅਨ ਅਕੈਡਮੀ ਆਫ਼ ਸਾਇੰਸਜ਼ (FASc), ਅਤੇ ਨੈਸ਼ਨਲ ਅਕੈਡਮੀ ਆਫ਼ ਸਾਇੰਸਜ਼ (FNASc) ਦੀ ਇੱਕ ਚੁਣੀ ਹੋਈ ਫੈਲੋ ਵੀ ਹੈ।